Video: Man ‘vlieg weg’ met sambreelSkermgreep uit die video Kringtelevisiebeeldmateriaal het die oomblik opgeneem toe ŉ man tydens ŉ storm skielik met ŉ stoepsambreel deur die lug getrek het. Sadik Kocadalli spring vinnig op die basis van die groot sambreel in Osmaniye in die suide van Turkye. Twee mans probeer tevergeefs om hom te help om die sambreel op die grond te hou. ŉ Sterk rukwind sleep dan die sambreel en tel Sadik en die sambreel in die lug op. Sadik het later aan verslaggewers gesê hy is ongedeerd, al is hy tussen drie en vier meter hoog die lug in. “Ek het nie iets oorgekom nie. Nadat ek besef het die sambreel gaan net al hoër, het ek afgespring.” Nog ŉ man, Mehmet Ali Biçakçi, het egter sy bewussyn verloor toe die sambreel op hom geland het. Hy het ook ŉ gebreekte voet en gebreekte ribbes. Twitter-gebruikers het vinnig geskerts Sadik is Turkye se eerste ruimtevaarder.